Kongreya cinîyî yê ciwanî 25ê çeleyê 2020î de bi şîarê ''Mexapîye, azadî bi têkoşîn bena'' şaristanê Darmstadt de do bêra kerdene.
Komîteya amadekarîye babete ser o eşkerayîyêke nuşte û pare kerd ke bi rêgêrayîş û hemleyêka newîye wazenê ke her cayê Ewropa de rêxistinîya cinîyan ê ciwanan vera asîmîlasyonî, pederşahîye xurt bikerê. Bi desan cinîyê ciwanî xo amade kenê ke bi rayberîya cinîyan ê ciwanan ê kurdan şaristanê Darmstadt de kom bibê û perspektîf, taktîk û projeyanê neweyan ser o qisey bikerê.
